CELEX: 62009CN0002
Language: et
Date: 2009-01-06 00:00:00
Title: Kohtuasi C-2/09: Eelotsusetaotlus, mille esitas Varhoven administrativen Sad (Bulgaaria) 6. jaanuaril 2009 — Peter Dimitrov Kalinchev versus Regionalna Mitnicheska Direktsia — Plovdiv

7.3.2009   
            
            
               ET
            
            
               Euroopa Liidu Teataja
            
            
               C 55/19
            
         Eelotsusetaotlus, mille esitas Varhoven administrativen Sad (Bulgaaria) 6. jaanuaril 2009 — Peter Dimitrov Kalinchev versus Regionalna Mitnicheska Direktsia — Plovdiv
   (Kohtuasi C-2/09)
   (2009/C 55/31)
   Kohtumenetluse keel: bulgaaria
   Eelotsusetaotluse esitanud kohus
   Varhoven administrativen Sad
   Põhikohtuasja pooled
   
      Kaebuse esitaja: Peter Dimitrov Kalinchev
   
      Vastustaja: Regionalna Mitnicheska Direktsia — Plovdiv
   Eelotsuse küsimused
   
               1.
            
            
               Kas nõukogu 25. veebruari 1992. aasta direktiivi 92/12/EMÜ (1) aktsiisiga maksustatava kauba üldise korralduse ja selle kauba valdamise, liikumise ning järelevalve kohta artikli 3 lõige 3 lubab liikmesriikidel kehtestada õigusnorme kasutatud mootorsõidukite aktsiisiga maksustamiseks nende importimisel liikmesriigi territooriumile, kui seda aktsiisi ei tule tasuda selliste mootorsõidukite edasimüümisel, mis asuvad juba riigis ning mille eest on aktsiis nende liikmesriigi territooriumile importimisel tasutud?
            
         
               2.
            
            
               Kuidas tuleb EÜ artikli 90 esimest lõiku arvesse võttes tõlgendada mõistet „samasugused kodumaised tooted”:
               
                           a)
                        
                        
                           nii, et need pärinevad liikmesriigist, mis määras konkreetsed riiklikud maksud, või
                        
                     
                           b)
                        
                        
                           nii, et need asuvad sõltumata oma päritolust juba selle liikmesriigi territooriumil?
                        
                     
         
               3.
            
            
               Arvestades vastuseid mõlemale eespool toodud küsimusele: kas EÜ artiklit 25 ning artikli 90 esimest lõiku tuleb tõlgendada nii, et need keelavad aktsiisiga mootorsõidukite maksustamise erineva korra, mille kehtestas Bulgaaria Vabariik ZADS-i artiklites 30 ja 40 sõidukite ehitusaastast ja läbisõidust lähtuvalt?
            
         
      (1)  EÜT L 76, lk 1; ELT eriväljaanne 09/01, lk 179.